
Referat,

privind alocarea , pentru anul 2009, de la bugetul local a sumei de 2000 lei   în vederea  achitării unor taxe pentru cazuri sociale 
Începând cu anul 2004 Primăria Municipiului Timişoara împreună cu Direcţia de Asistenţă Socială Comunitară şi cu alte instituţii abilitate au iniţiat  o serie de măsuri de identificare a persoanelor fără adopost, aflate în stradă.
Dintre aceste cazuri, o parte sunt fără acte de identitate şi  nu dispun de venituri, rămânând fără locuinţă din diverse motive.

De asemenea, în ultimul timp, la nivelul Direcţiei de Asistenţă Socială Comunitară Timişoara, prin diverse mijloace de comunicare (telefon, fax, adrese din partea diverselor instituţii-spitale sau cetăţeni) sunt sesizate numeroase cazuri de persoane fără adăpost.

În toate cazurile instituţia noastră intervine, în virtutea obligaţiilor legale pe care le are conform art.33, alin.1 din Legea nr.47/2006 privind sistemul naţional de asistenţă socială : „a) identifică nevoile sociale ale comunităţii şi le soluţionează în condiţiile legii; ”
Pentru ca persoanele aflate în situaţii de nevoie socială să poată  beneficia de măsurile de protecţie socială prevăzute de lege ( ajutor social, internare în cămine spital sau în centre rezidenţiale) este necesar, în prima etapă, întocmirea actelor de identitate- cărţi de identitate sau cărţi de identitate provizorii. 
Întocmirea  actelor de identitate presupune plata de timbre fiscale, a declaraţiei de pierdere a actului de identitate, a contravalorii cărţii de identitate, plata fotografiilor, a unor certificate  medicale pentru comisii de expertiză, etc..
În anul 2008, prin HCLMT nr. 44/29.01.2008 Consiliul Local Timişoara a  alocat de la bugetul local  suma de 2000 lei în vederea achitării unor taxe pentru cazurile sociale identificate la nivelul Municipiului Timişoara.
Având în vedere cele menţíonate  propunem  alocarea, pentru anul 2009, de la bugetul local a sumei de 2000 lei de la bugetul local la  - „Titlul II Bunuri şi servicii- articolul 20.30.- Alte cheltuieli aliniatul 20.30.30. Alte cheltuieli cu bunuri şi servicii”  în vederea  achitării unor taxe pentru cazurile  sociale identificate la nivelul Municipiului Timişoara.

